# Gecko

* Aquest article tracta sobre el programari. Si cerqueu el rèptil, vegeu «gecònid».
Gecko (en català es traduiria dragó) és un motor de renderització o de navegació lliure escrit en C++. S'utilitza a tota la branca de programari Mozilla i al Netscape Navigator. Té una triple llicència MPL/GPL/LGPL i s'ha creat per a suportar els estàndards lliures d'Internet. Va ser creat per la Netscape Communications Corporation tot i que actualment és la Fundació Mozilla i la Corporació Mozilla qui en porta el desenvolupament.
Gecko ofereix suport total o parcial per a múltiples estàndards oberts d'Internet com HTML v4.01, XHTML v1.1, CSS 1 i 2, DOM, XML v1.0, RDF, SVG v1.1, i JavaScript v1.7
Gecko és també una plataforma per a aplicacions multiplataforma, és a dir: permet executar aplicacions sobre el seu motor que se serveixin de tecnologies com XUL, XBL, PNG, HTTP, POP3, SMTP, RDS, CSS virtualment a qualsevol sistema operatiu.
Anteriorment Gecko va ser conegut amb els nom de Raptor i NGLayout.

## Estàndards suportats

* HTML 4.0
* CSS Nivell 1 (suport parcial per CSS 2 i 3, vegeu Mozilla CSS support chart Arxivat 2014-04-05 a Wayback Machine. per més detalls)
* JavaScript 1.7 (ECMAScript)
* DOM Nivell 1 i 2 (suport parcial per DOM 3)
* XML 1.0
* XHTML 1.1
* MathML
* XForms (a través d'una extensió oficial)
* SVG (suport parcial a SVG 1.1)
* RDF

## Programari que empra Gecko

El Gecko s'utilitza majoritàriament en navegadors, entre ells el Firefox. També s'utilitza en navegadors derivats de Mozilla com el Camino, el Flock, el SeaMonkey, el K-Meleon i el Netscape. A continuació hi ha una comparativa de les versions:
| Versió del Gecko | Multiplataforma | Multiplataforma | Multiplataforma | Multiplataforma | Multiplataforma | Multiplataforma | Windows | Mac | *nix | *nix | *nix | *nix |
| Versió del Gecko | Firefox | Netscape | SeaMonkey | Flock | Songbird | Beonex | K-Meleon | Camino | Galeon | Epiphany | Kazehakase | Skipstone |
| 0.6 | | 6.0 | | | | | | | | | | |
| 0.8 | | | | | | | 0.3 | | | | | |
| 0.9.2 | | 6.1 | | | | | | | | | | |
| 0.9.4 | | 6.2 | | | | | 0.5 | | | | | |
| 0.9.4.1 | | 6.2.2 | | | | | | | | | | |
| 0.9.5 | | | | | | | 0.6 | | | | | |
| 0.9.7 | | | | | | | | | 1.0.2 | | | |
| 1.0.1 | | 7.0 | | | | 0.8.2 | | | | | | |
| 1.1 | | | | | | | | | | | | 0.8.3 |
| 1.2b | 0.1 | | | | | | 0.7 | | | | | |
| 1.3a | 0.5 | | | | | | | | | | | |
| 1.4 | | 7.1 | | | | | | | | | | |
| 1.4.1 | | | | | | | | | | 1.0.4 | | |
| 1.5 | 0.7 | | | | | | 0.8 | | | | | |
| 1.7 | 1.0 | | | | | | | | 2.0 | | 0.2.8 | |
| 1.7.2 | | 7.2 | | | | | | | | | | |
| 1.7.5 | | 8.0.2 | | | | | 0.9 | | | | | |
| 1.8.0 | 1.5 | | 1.0 | 0.7 | 0.2 | | 1.0 | 1.0 | | | | |
| 1.8.1 | 2.0 | 9.0 | 1.1 | 1.0 | | | 1.1, 1.5 | 1.5.5 | | 2.16 | | 1.0.0 |
| 1.9 | 3.0 | | | 2.0 | 0.5 | | | 2.0 | | 2.22 | | |
| 1.9.1 | 3.1 | | 2.0 | | | | | | | | | |
Altres productes que l'utilitzen però no inclosos a la taula són Switfox, Portable Firefox, Conkeror, HP Secure Web Browser, Oxygen, Minimo, Sylera (per a mòbils), Thunderbird (correu electrònic), Sunbird (calendari) i Instantbird (missatgeria instantània).
El Sugar de l'OLPC XO-1 també utilitza Gecko. Gecko s'utilitza per a una completa implementació del XUL, és més, en defineix l'actual especificació.

## Referències

* ↑ Martens, China. «One Laptop Per Child readies 'Sugar' interface». IDG News Service, 03-01-2007.

## Enllaços externs

* Mozilla Layout Engine (anglès)
* Wiki del desenvolupament del Gecko (wiki.mozilla.org) (anglès)
* Mozilla Product Strategy Proposal (DRAFT) (anglès)
* Web Browser Standards Support (anglès)
Mozilla :
Projectes :
Organització :